# **Справка за задълженията с възможност за извършване на плащания**

# **Наименование и уникален идентификатор съгласно Регистъра на услугите, част от административния регистър на ИИСДА (интегрирана информационна система на държавната администрация)**

# Справка за задълженията с възможност за извършване на плащания - **№ 646**

# **Правно основание**

# Данъчно-осигурителен процесуален кодекс - чл. 17, ал. 1, т. 7

**Орган по предоставяне на услугата**

Орган по приходите

**Орган, осъществяващ контрол върху дейността на органа по предоставяне на услугата**

Пряк ръководител на органа по приходите, предоставил услугата

**Информация за административното звено, предоставящо услугата, адрес, електронен адрес, телефони за връзка и работно време**

<https://nra.bg/wps/portal/nra/kontakti>

**Процедура по предоставяне на административната услуга**

**Услугата е първична**

**Заявител на услугата** еместно или чуждестранно лице, вписано в регистъра на НАП, желаещо да получи информация за задължения за данъци, задължителни осигурителни вноски и публични задължения, събирани принудително от НАП, както и да ги плати по електронен път.

**Начини на заявяване на услугата**

През портала за предоставяне на електронни услуги на НАП, с квалифициран електронен подпис /КЕП/ и персонален идентификационен код /ПИК/ на НАП.

При ползване на услугата за плащания е необходима активна платежна карта Bcard, VISA и MasterCard, карта Diners Club и Discover, или предплатена карта и алтернативни носители на информация.

Услугата се предоставя на граждани и бизнес.

**Срок за заявяване на услугата**

По инициатива на лицето

Услугата предоставя справочна информация за неплатените задължения към НАП, като генерира справка от информационната система на НАП, съдържаща данни за вида на задължението; вид, номер и дата на документ; актосъставител/взискател - при задължения, подлежащи на разпределение от публичен изпълнител; период и срок за плащане; остатък главница; остатък лихва; обща сума.

# При визуализация на справката, лицето има възможност да избере вида на задълженията, за които да бъде извършено плащане. Може да се плати както целият размер на всички задълженията, така и избрани видове задължения или сума, по-малка от общо дължимата.

# Информацията се прехвърля към платежен оператор. Плащането може да се извърши чрез виртуален ПОС терминал на НАП или чрез насочване на платежната информация към ePay, откъдето да се нареди плащането. След визуализация на платежния документ и преглед на попълнените реквизити, клиентът има възможност да откаже плащането.

# **Срок на предоставяне на услугата**

Справката се предоставя в момента на заявяването и съдържа информация за неплатените задължения към момента на генерирането ѝ.

При плащане чрез виртуален ПОС терминал на НАП, след авторизация (потвърждаване) на плащането от издателя на платежната карта, плащането се отразява в данъчно-осигурителната сметка на лицето в реално време.

При избор на ePay, плащането се счита за извършено, когато сумата постъпи по банкова сметка на НАП.

**Срок на действие на документа или индивидуалния административен акт, който се издава при предоставянето на услугата -** към момента на издаване

**Резултат от предоставяне на услугата**

Получена информация за задължения, извършени плащания и остатъците от неплатени задължения, по години.

Платена сума за погасяване на задължения към НАП.

**Начин на получаване на резултата от услугата**

В портала за предоставяне на електронни услуги на НАП.

**Ред, включително срокове за обжалване на действията на органа по предоставянето на услугата**

Не подлежи на обжалване

**Орган, пред който се обжалва индивидуален административен акт**

Не подлежи на обжалване

**Ниво на предоставяне на услугата, съгласно Наредбата за административния регистър**

Извършване на сделки и/или трансакции по услуги от Ниво III включващи онлайн разплащане и доставка (IV-то ниво)

**Интернет адрес, на който се намира формулярът за заявяване на услугата -** не се изисква формуляр за заявяване

**Средства за електронна идентификация и ниво на осигуреност**

Ползването на услугата с квалифициран електронен подпис (КЕП) изисква потребителят да:

- разполага с КЕП на физическо лице или КЕП на физическо лице, асоциирано с юридическо, като в него освен информация за физическото лице (автор) се съдържа информация и за юридическото лице (титуляр), издаден от доставчик на удостоверителни услуги;

- се е автентикирал (логнал) в електронния портал на НАП с КЕП;

- е получил достъп до съответната услуга, съгласно Правилата за ползване на електронните административни услуги на Националната агенция за приходите с КЕП.

Ниво на осигуреност при ползване на КЕП – „ВИСОКО“.

Ползването на услугата с персонален идентификационен код (ПИК), изисква потребителят да:

•             разполага с ПИК, издаден от НАП, за физически и юридически лица;

•             се е автентикирал (логнал) в електронния портал на НАП с ПИК

Ниво на осигуреност при ползване на ПИК - „ЗНАЧИТЕЛНО“

**Образци и формуляри –** не се изискват

# **Цена/такса**

# Съгласно разпоредбите на чл.3, ал.3 от Закона за национална агенция за приходите, агенцията не събира такса, включително и за ползване на услугата за картово плащане чрез виртуален ПОС терминал на НАП.

При извършване на превод с банкова карта към банкови сметки на НАП за плащане на данъци, осигурителни вноски и публични задължения, през сайта на „ИПЕЙ“ АД, дружеството начислява такси, съгласно тарифата, обявена на интернет страницата му.

**Електронен адрес, на който се предоставя административна услуга**

<https://portal.nra.bg/details/liabilities-payment-2>

**Интернет адрес за служебно заявяване -** не се заявява служебно

**Електронен адрес за предложения по предоставяне на услугата**

[infocenter@nra.bg](mailto:infocenter@nra.bg)